《增江送陆老师入觐 其一》
明代·李孙宸

闽粤勋名在芾棠，春花栽得遍河阳。单车行县长随雨，两袖朝天尚带香。

岘首遗思留片石，云间仙籁忆鸣珰。近闻天上开阊阖，应得簪毫侍帝裳。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。